Rafailo I Carigradski
Rafailo I () je bio vaseljenski patrijarh Carigrada od 1475. do 1476. poznat kao prvi Srbin na toj dužnosti.

Život 
Rafailo je bio monah rodom iz Srbije. Dio historičara vjeruje da je patrijarhom postao zahvaljući uticaju Mare Branković, kćeri srpskog despota Đurađa Brankovića i pomajci osmanlijskog sultana Mehmeda Osvajača. Rafailo je na dužnost stupio u prvim mjesecima 1475. nakon što je sultanu obećao godišnji danakl od 2000 zlatnih florina i jednokratni poklon od 700 florina.

Grčko stanovništvo Carigrada, međutim, nije sudjelovalo u izboru te se protiv njega brzo okrenulo. Mitropolit Herakleje, koji je tradicionalno smještao patrijarha na prijestolje, ga je odbio posvetiti, te je liturgiju vodio mitropolit Ankire. Zbog toga ga veliki dio grčkog svećenstva nije htio priznati za svog patrijarha.

Izvori Rafailovih suvremenika odaju predrasude i pristranost protiv njega. Optužen je da nije znao dobro govoriti grčki, odnosno da je imao "težak" strani naglasak i bio sklon opijanju. Navodi se da je jednom nije bio u stanju stajati tokom ceremonije obilježavanja Velikog petka zbog pijanstva.

Rafailo je stolovao točno godinu dana, sve do početka 1476: početkom godine je pokušao obećani novac za sultana prikupiti id vjernika, ali su mu ga oni odbili predati. Nakon što se ispostavilo da ne može platiti, bio je smjesta svrgnut i zatvoren. Ubrzo nakon toga je umro u lancima.

Literatura 

Carigradski patrijarsi